Kaia Vask

Kaia Vask (sündinud 5. märtsil 1969) on eesti ametiühingutegelane, alates 20. oktoobrist 2023 Eesti Ametiühingute Keskliidu esimees.Huko Aaspõllu, "Ametiühingute keskliidu uus juht on Kaia Vask" ERR, 20. oktoober 2023 (vaadatud 26.11.2023)

Vask lõpetas 1987. aastal Tallinna 2. Keskkooli, õppis seejärel lühemat aega erinevaid erialasid (rakendusmatemaatika, majandusarvestus), enne kui lõpetas 2001. aastal Akadeemia Nordi õigusteaduskonna kiitusega. 2003. aastal katses ta samas teadusmagistri kraadi."Sekretariaat", Eesti Meremeeste Sõltumatu Ametiühingu koduleht (vaadatud 26.11.2023)

1980. aastate lõpust töötas Vask transpordidispetšerina, poemüüjana ja kirjastuse tehnilise sekretärina. 1999–2023 töötas ta Eesti Meremeeste Sõltumatus Ametiühingus peasekretärina (1999–2004, 2011–) ja esimehena (2004–2011), olles ametisse saades maailma esimene meremeeste ametiühingu naissoost esimees.Tiina Jõgeda, "Hea meremeeste hoidja" Eesti Ekspress, 18. september 2008 (vaadatud 26.11.2023)Andrus Karnau, "Kaia Vask: valitsus võib tahta, aga selle asja otsustame meie" Postimees, 4. november 2023 (vaadatud 26.11.2023)

2003–2007 oli Kaia Vask Eesti Ametiühingute Keskliidu volikogu esimees, 2007–2011 EAKL-i juhatuse liige. 2023. aastal valiti ta ainsa kandidaadina EAKL-i esimeheks (93 poolt- ja 26 vastuhäälega).

2008. aastast on ta Euroopa Transporditöötajate Föderatsiooni merendussektsiooni juhatuse liige.

 Tunnustus 
2010 Valgetähe viienda klassi teenetemärk

 Isiklikku 
Kaia Vask oli 1992. aastast abielus meremehega, mistõttu ta meremeeste ametiühingusse tööle läkski. Neil on kolm last. Tema abikaasa hukkus 2021. aastal merel paadiõnnetuses.

 Viited 

Välislingid

 Andrus Karnau, "Kaia Vask: valitsus võib tahta, aga selle asja otsustame meie" Postimees, 4. november 2023
 Tiina Jõgeda, "Hea meremeeste hoidja" Eesti Ekspress, 18. september 2008

Kategooria:Eesti ametiühingutegelased
Kategooria:Tallinna Reaalkooli vilistlased
Kategooria:Sündinud 1969